একটি গণতান্ত্রিক দেশের সরকার থেকে শুরু করে প্রায় সবকিছুই ঠিক করা হয় নির্বাচনে ভোটের মাধ্যমে। ভোট দেয়ার জন্য দরকার ব্যালট পেপার অর্থাৎ কাগজ, যেখানে প্রার্থীদের নাম এবং মার্কা ছাপা থাকে। ভোটারদের সেখানে সিল মেরে ব্যালট বাক্সে ফেলতে হয়। নির্বাচন শেষে সেগুলো গুনতে হয়। ইলেকট্রনিক ভোটিং মেশিনে এরকম কোনো সমস্যা নেই। ভোটাররা সরাসরি মেশিনের বোতাম চেপে ভোট দেয় এবং নির্বাচনের সময় শেষ হলে মুহূর্তের মধ্যে ফল বের হয়ে যায়। আমাদের দেশের অনেক গুরুত্বপূর্ণ নির্বাচন এই ইলেকট্রনিক ভোটিং মেশিন বা ইভিএম দিয়ে পরিচালনা করা হয়েছে।